เป็นก้อนที่คอมาประมาณ1ปีเคยปรึกษาแพทย์แล้ว แจ้งว่าเป็นก้อนไขมันเดี๋ยวก็หายแต่ผ่านมายังไม่หายควรไปพบแพทย์มั้ยค่ะ แล้วก้อนที่พบมันคือก้อนอะไรเป็นที่ลำคอประมาณ1เซนติเมตร ไม่มีอาการเจ็บ หรือมีปัญหาที่พบเวลากลืนน้ำลายเลยค่ะ เ
สวัสดีค่ะ ก้อนที่คอ อาจเกิดจาก-ต่อมน้ำเหลืองโตตามหลังการอักเสบหรือติดเชื้อบริเวณหู คอ จมูก-ก้อนจากต่อมไทรอยด์ มันอยู่บริเวณต่อมไทรอยด์ คือตรงคอด้านหน้า อาจมีอาการของการทำงานไทรอยด์ผิดปกติ เช่นกินมาก น้ำหนักลด ตาโปน-ก้อนจากชั้นไขมันใต้ผิวหนัง เป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ-สาเหตุอันตรายอื่นๆเช่นมะเร็งต่อมน้ำเหลือง มะเร็งไทรอยด์โดยควรสังเกตลักษณะก้อนดังกล่าวนี้ว่ามีขนาดหรือรูปร่างเปลี่ยนแปลงไปอย่างรวดเร็วหรือไม่ ลักษณะก้อนที่อันตรายคือก้อนที่แข็งมาก ขนาดใหญ่ โตเร็ว กดเจ็บ หรือคลำได้หลายๆก้อนในบริเวณใกล้เคียงกัน ร่วมกับมีอาการอื่นๆเช่นกลืนติด กลืนลำบาก น้ำหนักลด รับประทานอาหารได้น้อย หากมีอาการเหล่านี้ควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปคลำบริเวณที่ก้อนบ่อยๆ ไม่เอายาอะไรไปทาเอง และสังเกตอาการดังกล่าวไป